**Data : 30.10.2018**

**Comunicat pentru presă**

**La Orheiul Vechi, mai aproape de natură. Trasee de observare a păsărilor, drumeţii şi cicloturism în arealul Rezervaţiei cultural-naturale Orheiul Vechi – noi opţiuni pentru turiști**

Mișcarea Ecologistă din Moldova, cu susținerea Programului de Granturi Mici al GEF și Proiectului de Competitivitate în Moldova prezintă câteva opţ­iuni de trasee turistice de observare a păsărilor, drumeții și cicloturism în arealul Rezervaţ­iei cultural-naturale Orheiul Vechi.

Traseele oferă familiarizarea vizitatorilor cu potențialul natural, cultural și gastronomic al Rezervației, sunt de complexitate diferită, de la 4 km la 23 km, pot fi parcurse pe jos sau cu bicicleta, traversând Defileele pitorești ale râului Răut. Astfel, vizitatorii sunt îndemnați să observe păsările din luncile, pădurile, pe ape, în sate şi câmpurile agricole ale Rezervaţ­iei. De menționat că cele 5 tipuri de habitate ale Rezervației găzduiesc peste 100 specii de păsări, care reprezentă 1/3 din numărul total de specii de păsări ce pot fi observate pe teritoriul Republicii Moldova, pe parcursul anului.

Traseele de observare a păsărilor, drumeții și cicloturism reprezintă o posibilitate de a diversifica oferta turistică a regiunii, de a extinde timpul de ședere al vizitatorilor în arealul Rezervației Orheiul Vechi, precum și de a dezvolta noi fațete ale turismului ecologic și de aventură din Republica Moldova.

Pentru a facilita procesul de cunoaştere și orientare în spațiu, Mișcarea Ecologistă din Moldova a dezvoltat o serie de produse, care în mod gratuit vor fi puse la dispoziția vizitatorilor, prin intermediul Centrului de expoziție al Rezervației Orheiul Vechi, al pensiunilor rurale, al agențiilor de turism și al Centrului de Informare Turistică:

* Hartă interactivă a traseelor turistice de observare a păsărilor în arealul Rezervației cultural-naturale Orheiul Vechi: https://arcg.is/1T9PO0
* Story Maps (pagina web a hărții interactive care are text și informații media): versiunea în engleză (https://arcg.is/mzmT5) și versiunea română (https://arcg.is/1Pby8P0)
* Ghid al păsărilor din Rezervaţia Orheiul Vechi;
* Pliant privind biodiversitatea de la Orheiul Vechi.

Totodată, de-a lungul traseelor au fost instalate nouă panouri informative, cu hărți ale itinerariilor și alte date utile, aceasta fiind o primă etapă în amenajarea traseelor turistice.

*Activitatea este implementată de Mişcarea Ecologistă din Moldova, în cadrul proiectului „Comunitate responsabilă – peisaj terestru conservat”, desfășurat cu suportul Programului de Granturi Mici al GEF şi al Proiectului de Competitivitate din Moldova. Totodată, în procesul de identificare a traseelor turistice au fost implicate organizațiile EcoRun Moldova şi „Moldova Mountain Bike Club”, care au testat aceste trasee în cadrul competițiilor anuale de alergări și ciclism.*

Date de contact:

Mișcarea Ecologistă din Moldova, Elena Scobioală,

Tel. 069650051, [mem@mem.md](mailto:mem@mem.md), [www.mem.md](http://www.mem.md)